O minoră, în vârstă de 13 ani, din comuna Brăeşti, județul Buzău, este căutată de poliţişti, după ce a plecat de acasă în noaptea de marţi spre miercuri şi nu a mai revenit.
Potrivit unor surse din Poliţie, minora ar mai fi plecat şi în trecut de acasă, fiind ulterior găsită, scrie Agerpres.
În caz, autoritățile au efectuat căutări pe tot parcursul nopţii şi continuă misiunile specifice, fiind stabilit un posibil traseu pe care fata l-ar putea avea.
„Poliţiştii din Buzău au fost sesizaţi de familia minorei Stanciu Maria Sidonia, de 13 ani şi 8 luni, din Brăeşti, judeţul Buzău, cu privire la faptul că aceasta a plecat de la domiciliu în seara de 14 mai şi nu a mai revenit”, a transmis Inspectoratul de Poliție Județean (IPJ) Buzău.
Persoanele care pot oferi relaţii care ar putea conduce la găsirea minorei pot apela la numărul de urgenţă 112.
Semnalmente minorei sunt: înălţime 1,50 m, greutate aproximativ 40 de kilograme, faţă ovală, ten măsliniu, ochi căprui, păr brunet. Îmbrăcăminte: geacă de culoare neagră, pantaloni tip denim de culoare neagră, ghete de culoare neagră